อยากทราบว่ามีเพศสัมพันธ์กับแฟนใส่ถุงยางอนามัยแล้วกินยาคุมกำเนิดพอผ่านไป2วันก็มีเพศสัมพันธ์กับแฟนอีกแต่ยังกินยาคุมอยู่อยากทราบว่าจะท้องไหมคะ. เพราะ2เดือนที่ผ่านมากประจำเดือนมาน้อยมากมาแค่ติดกางเกงในตอนนี้เจ็บจุกหัวนมมากคะมันแดงๆอยากทราบว่าจะท้องไหมคะ
สวัสดีค่ะ ไม่แน่ใจว่ายาคุมกำเนิดนี้เป็นยาคุมกำเนิดแบบแผงรายเดือนหรือยาคุมกำเนิดฉุกเฉินยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% และยาชนิดนี้จะป้องกันเฉพาะเพศสัมพันธ์ที่เกิดภายใน 72 ชั่วโมงก่อนกินยา ถ้ากินยาไปแล้ว ไปมีเพศสัมพันธ์อีก จะไม่มีฤทธิ์ป้องกันค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ